แรงซื้อหุ้นบิ๊กแคปดัน SET ปิดเย็นพุ่งแรง 12 จุด นลท.เข้าเก็งกำไรก่อนเลือกตั้งอาทิตย์นี้
แรงซื้อหุ้นบิ๊กแคปดัน SET ปิดเย็นพุ่งแรง 12 จุด นลท.เข้าเก็งกำไรก่อนเลือกตั้งอาทิตย์นี้ โดยดัชนีตลาดหุ้นไทยปิดวันนี้ที่ระดับ 1,646.29 จุด เพิ่มขึ้น 12.29 จุด หรือ 0.75% ด้วยมูลค่าการซื้อขาย 4.65 หมื่นล้านบาท
22 มี.ค. 2562

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,646.29 จุด เพิ่มขึ้น 12.29 จุด หรือ 0.75% ด้วยมูลค่าการซื้อขาย 4.65 หมื่นล้านบาท
10 หุ้นดันดัชนีวันนี้

ด้านนายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้ปรับตัวขึ้น มองเป็นการซื้อเก็งกำไรก่อนผลการเลือกตั้งจะออกมา คาดหวังในเชิงบวกจากการฟอร์มทีมรัฐบาลได้ด้วยเสียงข้างมากที่มีเสถียรภาพ
นอกจากนี้ ปัจจัยนอกประเทศก็ดูคลี่คลายในหลายประเด็น อย่างเรื่องธนาคารกลางสหรัฐฯ (เฟด) ก็ไม่ปรับขึ้นอัตราดอกเบี้ยในปีนี้แล้ว จึงมีแนวโน้มที่เงินดอลลาร์สหรัฐฯจะอ่อนค่า และเงินบาทจะกลับมาแข็งค่า หนุน Fund Flow ไหลเข้ามา เพียงแต่รอผลการเลือกตั้งออกมาชัดเจนก็คาดว่า Fund Flow อาจจะไหลเข้ามา
ส่วนเรื่องของการแยกตัวของอังกฤษออกจากสหภาพยุโรป (Brexit)ทางสหภาพยุโรป (EU) ก็ได้ยืดมระยะเวลา Brexit ออกไปเป้น 12 เม.ย.แล้ว แต่ก็มีข้อแม้ว่านางเทเรซา เมย์ นายกรัฐมนตรีอังกฤษ จะต้องยื่นข้อตกลงให้รัฐสภาอังกฤษพิจารณา และจะต้องผ่านไปให้ได้ด้วย ซึ่งตรงนี้ทำให้เห็นความยืดหยุ่นมากขึ้นทำให้คลายความกังวลลงไปได้บ้าง
ทั้งนี้ จากการที่นักลงทุนมีความคาดหวังว่านักลงทุนต่างชาติจะกลับมาซื้อ จึงได้เข้ามาเล่นเก็งกำไรหุ้นขนาดใหญ่ที่ขึ้นนำตลาดฯวันนี้ โดยเฉพาะหุ้นที่มองว่าเป็นเป้าหมายของต่างชาติ
สำหรับแนวโน้มการลงทุนในสัปดาห์หน้า นายกิติชาญ กล่าวว่า ตลาดฯมีโอกาสที่จะปรับตัวขึ้นไป เนื่องจากทางเทคนิคดัชนีฯทะลุแนว 1,640 จุดขึ้นไปได้ ทำให้ตลาดฯเป็นขาขึ้น และมีแนวต้านถัดไปที่ 1,660 จุด ส่วนแนวรับให้ไว้ที่ 1,640-1,620 จุด
ทั้งนี้ในสัปดาห์หน้าให้ติดตามผลการเลือกตั้งอย่างเป็นทางการ และการฟอร์มรัฐบาล รวมถึงจับตาการทำ Window Dressing ก่อนที่จะปิดงบฯไตรมาส 1/62 ส่วนปัจจัยนอกประเทศใหิ้ติดตามการเจรจาการค้าระหว่างสหรัฐและจีน ในวันที่ 27 มี.ค.ว่าจะยังมีขึ้นหรือไม่ และจะสามารถบรรลุข้อตกลงกันได้หรือไม่ ส่วนในวันที่ 29 มี.ค.ติดตามเรื่อง Brexit
ส่วนหลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTTEP มูลค่าการซื้อขาย 2,505,756.60 ล้านบาท ปิดที่ 126.50 บาท เพิ่มขึ้น 2.50 บาท
SCB มูลค่าการซื้อขาย 2,420,109.70 ล้านบาท ปิดที่ 135 บาท เพิ่มขึ้น 4 บาท
PTT มูลค่าการซื้อขาย 2,267,283.75 ล้านบาท ปิดที่ 48.75 บาท เพิ่มขึ้น 0.50 บาท
PTTGC มูลค่าการซื้อขาย 2,036,118.82 ล้านบาท ปิดที่ 68.75 บาท เพิ่มขึ้น 1 บาท
BDMS มูลค่าการซื้อขาย 1,927,231.90 ล้านบาท ปิดที่ 24.50 บาท เพิ่มขึ้น 0.40 บาท
ตลาดหุ้นเอเชีย
